RO
15.11.2022
Jurnalul Oficial al Uniunii Europene
C 433/61
Trebuie să fie prezente cel puțin două dintre cojile sau foile care dau culoarea exterioară a cepelor „Cebolla de la Mancha”, iar cojile/foile respective trebuie să fie de culoarea cuprului sau să prezinte o nuanță închisă de bronz.
La interior, bulbul trebuie să fie de culoare albă.
3.3.
Hrană pentru animale (doar în cazul produselor de origine animală) și materii prime (doar în cazul produselor prelucrate) —
3.4.
Etape specifice ale producției care trebuie să se desfășoare în aria geografică delimitată Cepele „Cebolla de la Mancha” trebuie să fie produse în aria geografică descrisă la punctul 4.
3.5.
Norme specifice privind felierea, răzuirea, ambalarea etc. ale produsului la care se referă denumirea înregistrată Unitățile de ambalare trebuie să fie echipate cu sisteme care să permită ambalarea cepelor cu această indicație geografică protejată separat de alte cepe.
3.6.
Norme specifice privind etichetarea produsului la care se referă denumirea înregistrată Pe etichetele de pe ambalajele cu ceapă trebuie să figureze nu doar denumirea sub care este vândut produsul, ci și logoul mărcii „Cebolla de la Mancha”, cu cuvintele „Indicación Geográfica Protegida” (Indicație geografică protejată).
Acest logo trebuie să fie pus la dispoziția tuturor operatorilor care îl solicită și care respectă caietul de sarcini al produsului.
Facultativ, etichetele pot include marcajul de conformitate eliberat de entitatea de certificare a produsului.
4.
Delimitarea concisă a ariei geografice Aria în care este produsă ceapa cu indicație geografică protejată cuprinde localitățile care aparțin următoarelor districte: Almansa, Centro, Hellín, Mancha și Manchuela (provincia Albacete); Campo de Calatrava, Campos de Montiel și Mancha (provincia Ciudad Real); Mancha Alta, Mancha Baja și Manchuela (provincia Cuenca) și La Mancha, La Sagra, Talavera (doar localitatea Talavera) și Torrijos (provincia Toledo).
5.
Legătura cu aria geografică Cererea de înregistrare a denumirii „Cebolla de la Mancha” ca indicație geografică protejată se bazează pe caracteristicile cepelor: de formă sferică, aparținând tipului „Recas”, cu un conținut de substanță uscată de 5 %-10 %, cu cel puțin două coji sau foi exterioare care trebuie să fie de culoarea cuprului sau să prezinte o nuanță închisă de bronz, de culoare albă în interior, cu un conținut minim de zaharuri de 3,5 oBrix, cu o greutate unitară între 165 și 1 000 de grame și cu un diametru între 50 și 120 mm.
Aceste caracteristici sunt asigurate de aria geografică în care sunt produse cepele și de modul în care sunt gestionate culturile de ceapă.